open-index/open-wikipedia-markdown huggingface dataset:
Inside

**Inside** on saksalaisen Eloyn toinen studioalbumi.

## Kappaleet
Kaikki kappaleet Eloy
### A-Puoli
#  

### B-Puoli
# 
# 
#  

### Vuoden 2000 Digital Remastered Edition Bonus Tracks
#  
# 

## Kokoonpano
* Frank Bornemann – kitara, lyömäsoittimet, laulu
* Manfred Wieczorke – urut, kitara, lyömäsoittimet, laulu
* Wolfgang Stocker – basso
* Fritz Randow – rummut, lyömäsoittimet, akustinen kitara, huilu

## Arviot
* Allmusic: 

## Lähteet

## Aiheesta muualla
* ''Inside'' discogs.com -sivustolla
* progarchives.com -sivustolla
Chitra

**Chitra** on pehmeäkilpikonnien heimoon kuuluva kilpikonnasuku, johon kuuluu kolme lajia. Niitä tavataan Etelä-Aasiassa ja Malaijien saaristossa, missä ne elävät suurissa joissa. *Chitra*-lajit ovat suurikokoisia kilpikonnia ja haluttua ihmisravintoa. Liikapyynti ja elinympäristöjen tuhoutuminen ovat tehneet ne harvinaisiksi.

## Ulkonäkö ja koko
*Chitra*-suvun kilpikonnat ovat hyvin suuria; kookkaimpien yksilöiden paino ylittää sata kiloa ja niiden kilven pituus voi olla yli metrin. Suurin laji on *[[Chitra chitra]]*, jonka kilven pituus voi olla jopa 122 senttimetriä. *Chitra*-lajien pää on pitkä, kapea ja virtaviivainen. Kuono on lyhyt ja silmät sijaitsevat hyvin edessä. Nahkan peittämä selkäkilpi on erittäin litteä, ja se on suunnilleen yhtä leveä kuin se on pitkä. Suvulla on tunnusomaisia selkäkilven, pään ja kaulan kuviointeja, jotka vaihtelevat lajien ja alalajien välillä.

## Levinneisyys ja elinympäristö
*Chitra*-suvun lajit ovat trooppisia vesikilpikonnia, joita tavataan Etelä-Aasiassa ja Malaijien saaristossa. Toisin kuin lähisukuinen *[[Pelochelys]]*, jota tavataan usein estuaareissa ja jopa meressä, *Chitra* vaatii elinympäristökseen suuria alankojokia. Vaikka lajien ei tiedetä voivan ylittää merialueita, Indonesiassa lajin *Chitra chitra* levinneisyys ulottuu Sumatran ja Jaavan saarille. Jaavalta on myös löydetty sen fossiileja, jotka ovat peräisin pleistoseenilta. Saarille levittäytymisen on luultavasti mahdollistanut Sundan- ja Malakansalmen kapeus yhdessä kvartäärikauden matalamman merenpinnan kanssa. Tuohon aikaan *Chitra*-suvun levinneisyysalue oli kannaksien ansiosta kokonaan yhtenäistä maa-aluetta.

## Elintavat
*Chitra*-suvun kilpikonnat viettävät suurimman osan ajastaan piiloutuneena suurten jokien pohjaan. Ne syövät kaloja, nilviäisiä, katkarapuja ja vesikasveja. Naaras munii suuren pesyeen, noin 80–100 munaa. Munat ovat pyöreitä ja valkoisia, ja niissä on sitkeä, nahkamainen kuori.

## Uhat
Aikuiset *Chitra*-kilpikonnat ovat erittäin haluttua ihmisravintoa. Liikapyynti ja elinympäristöjen tuohutuminen ovat tehneet niistä harvinaisia lähes koko niiden levinneisyysalueella. IUCN:n arvioimasta kahdesta lajista kitrakilpikonna (*Chitra indica*) on erittäin uhanalainen ja *Chitra chitra* äärimmäisen uhanalainen. Myös *[[Chitra vandijki]]* on alustavan arvion perusteella äärimmäisen uhanalainen.

## Lajit
Sukuun kuuluu kolme lajia:

* *[[Chitra chitra]]*
* Kitrakilpikonna (*Chitra indica*)
* *[[Chitra vandijki]]*

## Lähteet
Rosso (Mauritania)

**Rosso** () on kaupunkikunta sekä Trarzan alueen ja Rosson departementin hallinnollinen keskus Mauritaniassa. Se sijaitsee Senegaljoen varrella 203 kilometriä Nouakchottista etelään. Kunnassa on 33&nbsp;600 asukasta (vuonna 2013).

## Maantiede ja asutus
Rosson kunnan pinta-ala on noin 890 neliökilometriä. Maisemaa leimaa Senegalin laakso Chamama jokihaaroineen, kanavineen ja viljelysmaineen. Joen tulva-aluetta kutsutaan Waloksi ja sen yläpuolella olevia hiekkadyynejä Dieriksi. Kunnan koillispuolella sijaitsee sijaitsee Rkizjärvi.

Seutu kuuluu Sahelin vyöhykkeeseen. Vuotuinen sademäärä on 150–300 millimetriä.

Vuonna 1986 perustettuun kuntaan kuuluu kaupunkialueen lisäksi lähes 70 maaseutuasutusta. Asukkaat ovat maureja, wolofeja ja fulbeja.

## Historia
Paikkakunta on saanut alkunsa ranskalaisten perustamasta kauppa-asemasta. Se kuului 1930-luvulle saakka pohjoispuolella sijaitsevan Mederdran alaisuuteen. Valtaosa kaupungista tuhoutui vuoden 1952 tulvassa, minkä jälkeen se rakennettiin uudelleen.

Rossoon perustettiin 1950-luvulla Mauritanian ensimmäinen yläkoulu ja lyseo, josta valmistui suuri osa maan nuoresta sivistyneistöstä. Rossosta suunniteltiin tuolloin myös Mauritanian pääkaupunkia (siirtomaan hallinto oli toiminut Senegalin Saint-Louisissa). Kaupunki kärsi Mauritanian ja Senegalin rajakriiseistä vuosina 1989–1990 ja 2000.

## Liikenne, talous ja palvelut
Rossosta on maantieyhteydet Nouakchottiin ja Boghéen. Kaupunki on Mauritanian ja Senegalin välisen rajaliikenteen keskus, joskin Nouakchottin sataman valmistuminen vuonna 1986 vähensi sen merkitystä. Senegaljoen yli suunnitellaan siltaa, mutta toistaiseksi joki ylitetään lautalla tai veneillä. Vastarannalla Senegalissa sijaitsevan kaupungin nimi on myös Rosso. 

Paikallisia elinkeinoja ovat maanviljely, puutarhanhoito, karjatalous, kalastus, liikenne, palvelut ja kaupankäynti. Tärkein viljelykasvi on riisi. Teollisuutta edustavat pienet meijerit ja riisinkäsittelylaitokset.

Julkisiin palveluihin kuuluvat ala- ja yläkoulut, kolme lyseota, ammattikoulu, tekninen korkeakoulu, terveyskeskus, aluesairaala, nuorisotalo, naisten keskus ja kirjasto. Kaupungissa on vesijohto-, sähkö- ja puhelinverkot, mutta ei viemäröintiä eikä jätehuoltoa.

## Matkailu ja nähtävyydet
Seudun nähtävyyksiä ovat Senegaljoki, Diawlingin kansallispuisto ja Keur Macenen metsästysalue. Kaupungissa ei juurikaan ole matkailupalveluja.

## Lähteet
Igor Pisarev

**Igor Ivanovitš Pisarev** (, 19. helmikuuta 1931 Pihkova – 2001) oli neuvostoliittolainen ratameloja, olympiamitalisti ja Euroopan-mestari.

Pisarev edusti Neuvostoliittoa Melbournen kesäolympialaisissa 1956, Rooman kesäolympialaisissa 1960 ja Tokion kesäolympialaisissa 1964. Melbournessa 1956 hän sijoittui 10&nbsp;000 metrin kajakkiyksikössä viidenneksi ja saavutti hopeaa 1&nbsp;000 metrin kajakkiyksikössä ajalla 4.15,3 ruotsalaisen Gert Fredrikssonin voittaessa kultaa 2,5 sekunnin erolla. Roomassa 1960 Pisarev kuului Neuvostoliiton viidenneksi sijoittuneeseen joukkueeseen 4&nbsp;×&nbsp;500 metrin kajakkinelosessa. Tokiossa 1964 hän sijoittui 1&nbsp;000 metrin kajakkiyksikössä yhdeksänneksi. Pisarev saavutti Gentissä 1957 Euroopan-mestaruuden ja EM-pronssia, Prahassa 1958 MM-pronssia sekä Bukarestissa 1965 EM-hopeaa ja Poznańissa 1961 EM-pronssia.

Pisarev edusti seuratasolla Pietarin Dynamoa. Hän oli pituudeltaan 180-senttimetrinen ja painoi 78 kilogrammaa.

## Lähteet
Kate Mahaut

**Kate Yvonne Mahaut** (16. tammikuuta 1908 Frederiksberg, Tanska – 2. maaliskuuta 1988 Frederiksberg, Tanska) oli tanskalainen miekkailija. Mahaut kilpaili vuosien 1948 ja 1952 kesäolympialaisissa floretissa.

## Lähteet
Suomuhaarniska

**Suomuhaarniska** (tai -panssari) on haarniska, joka koostuu kalan suomuja muistuttavista pienistä panssarilevyistä, jotka on kiinnitetty toisiinsa ja taustakankaaseen päällekkäisiksi riveiksi. Suomuhaarniskoja on valmistettu pronssista, raudasta ja teräksestä, sarvesta, nahasta (sellaisenaan tai keittämällä kovitetusta), muurahaiskävyn suomuista ym.

## Historia
Suomuhaarniskat saivat alkunsa muinaisessa Lähi-idässä, mahdollisesti Hurri-Mitannissa. Varhaisin tunnettu tieto niistä on egyptiläisessä hautamaalauksessa 1400-luvulta eaa.

Aikalaislähteiden mukaan skyytit käyttivät pronssisia ja rautaisia suomuhaarniskoja, ja hautalöydöt vahvistavat tämän. Roomalaiset käyttivät suomuhaarniskoja (*lorica squamata*) joiden suomut olivat rautaa tai messinkiä. Ne olivat käytössä useita satoja vuosia, mutta yleisimpiä 100- ja 200-luvuilla jaa. Suomuhaarniskoja käytettiin Euroopassa varhaiskeskiajalle asti.

Suomuhaarniskat olivat käytössä Persiassa pitkään. Ne mainitaan jo Herodotoksen kuvauksissa persialaissodista, ja sassanidien katafraktit käyttivät suomuhaarniskoja ratsujensa suojana.

Itä-Aasiassa suomuhaarniskoja on käytetty mm. Kiinassa ja Koreassa. Japanissa suomuhaarniskat valmistettiin kovitetusta nahasta ja niitä kutsuttiin nimellä *gyorin kozane*, "kalansuomuhaarniska".

## Vertailut muihin haarniskoihin
Suomuhaarniska suojaa pistoilta ja tylppien aseiden iskuilta rengashaarniskaa paremmin. Se on myös halvempi valmistaa, mutta ei yhtä taipuisa, joten rengashaarniska tarjoaa kattavamman suojan. Suomuhaarniska oli harvinainen keskiajan Euroopassa, mutta lamellihaarniskan tavoin oli yleinen Aasiassa.

## Kuvia

Warrior of Scithians.png|Skyyttiratsumies pronssisessa suomuhaarniskassa.
Dacian Scale Armour.JPG|Daakialainen soturi suomuhaarniskassa; yksityiskohta Trajanuksen pylväästä.
Japanese scale armor.JPG|Japanilaista suomuhaarniskaa samuraikypärän niskasuojuksesta.
Korean armour 2505.jpg|Korealainen suomuhaarniska.
Ancient Sasanid Cataphract Uther Oxford 2003 06 2(1).jpg|Historian elävöittäjä Sassanidien ajan katafraktin varusteissa.


## Lähteet
Johannes Martini

**Johannes Martini** (n. 1440? – 1498 Ferrara) oli ranskalais-flaamilainen säveltäjä.

Martini oli Sforzan hovikapellin palveluksessa Milanossa, kunnes vuonna 1473 tai 1474 siirtyi Ferraraan herttua Ercole I d'Esten palvelukseen. Hän oli nuoren Isabella d'Esten ystävä ja mentori; kaksikon välistä kirjeenvaihtoa on säilynyt. Martini työskenteli kuolemaansa saakka d'Este-suvun palveluksessa ja oli tänä aikana johtava säveltäjä Ferrarassa. Häneltä on säilynyt muun muassa yksitoista messua ja motetteja. Martinin tuotantoon kuuluu myös maallisia teoksia, joista osa julkaistiin Ottaviano Petruccin painamina. Hänen musiikkiinsa on yleisasultaan konservatiivista ja ilmentää muiden muassa Guillaume Dufayn sekä Johannes Ockeghemin vaikutteita.

## Lähteet

## Aiheesta muualla
* IMSLP: nuotteja
Antoine de Févin

**Antoine de Févin** (1470 Arras – 1512 Blois) oli ranskalainen säveltäjä.

Févin sai pappisvihkimyksen 1490-luvulla. Viimeistään vuonna 1507 hän pääsi laulajaksi ja säveltäjäksi Ludvig XII:n hoviin. Févinin säilyneeseen tuotantoon kuuluu muun muassa neljätoista messua ja seitsemäntoista chansonia. Musiikissa on tyylillistä samankaltaisuutta Josquin Desprez'n musiikin kanssa. Jean Mouton sävelsi Févinin muistoksi chansonin "Qui ne regrettoit le gentil Févin" ja laati Févinin motettiin *Benedictus Dominus Deus* perustuvan messun.

## Lähteet

## Aiheesta muualla
* IMSLP: nuotteja
Dobrodzień (kunta)

**Dobrodzień** () on kaupungin sisältävä maalaiskunta () Olesnon piirikunnassa Puolassa. Sen väkiluku oli vuoden 2019 lopussa 9&nbsp;838. Olesnon piirikunnan asukkaista 15,1 prosenttia asuu Dobrodzieńin kunnassa ja piirikunnan pinta-alasta 16,7 prosenttia kuuluu Dobrodzieńin kuntaan. Kunnan hallinnollinen keskus on Dobrodzieńin kaupunki.

Kylät Dobrodzieńin kunnassa ovat Błachów, Bzinica Nowa, Bzinica Stara, Główczyce, Gosławice, Klekotna, Kocury, Kolejka, Ligota Dobrodzieńska, Makowczyce, Myślina, Pietraszów, Pludry, Rzędowice, Szemrowice, Turza, Warłów sekä Zwóz. Dobrodzieńin kunnan alueen läpi kulkevat valtatie 46 ja voivodikunnan tie 901. Se rajautuu Ciasnan, Kolonowskien, Olesnon, Ozimekin, Pawonkówin, Zawadzkien ja Zębowicen kuntiin. Dobrodzieńin pinta-alasta noin 45 prosenttia on maatalouskäytössä ja noin 47 prosenttia metsää.

Dobrodzieńin kunnan työttömyysaste oli vuoden 2018 lopussa 3,3 prosenttia. 

Vuoden 2019 lopussa 51,9 prosenttia Dobrodzieńin asukkaista oli naispuolisia ja 48,1 prosenttia miespuolisia. Alle 18-vuotiaat muodostivat 15,4 prosenttia kunnan väestöstä, työikäiset 63,9 prosenttia ja eläkeikäiset 20,7 prosenttia väestön keski-iän ollessa 43 vuotta. Vuonna 2019 Dobrodzieńin kunnassa syntyi 81 lasta. Puolan vuoden 2011 väestönlaskennassa kunnan väestöstä 18,5 prosenttia oli saksalaisia, ja saksan kielellä onkin kunnassa virallisen avustavan kielen asema. 

## Lähteet

## Aiheesta muualla

* Gmina Miejsko-Wiejska Dobrodzień Opolen tilastokeskus.
Rosso (Senegal)

**Rosso** on kaupunkikunta Saint-Louisin alueen Daganan departementissa Senegalissa. Se sijaitsee Senegaljoen varrella 40 kilometriä Daganasta länteen. Vuoden 2023 väestönlaskennan mukaan kunnassa oli 22&nbsp;299 asukasta.

Rosso on saanut alkunsa pienestä kylästä, josta on kehittynyt Senegalin ja Mauritanian välisen liikenteen ja rajakaupan keskus. Se sai kaupungin statuksen vuonna 2002. Rosson asukkaat ovat etupäässä wolofeja ja tukuloreja. Pienen vähemmistön muodostavat maurit ja soninket.

Rossoon johtaa päällystetty tie RN2-valtatieltä. Senegaljoen yli on rakenteilla silta, mutta toistaiseksi joki ylitetään lautalla tai veneillä. Vastarannalla Mauritaniassa sijaitsevan kaupungin nimi on myös Rosso.

Paikallisia elinkeinoja ovat maanviljely, kaupankäynti, käsityöammatit ja kalastus. Tärkeimmät viljelykasvit ovat riisi ja vihannekset. Palveluihin kuuluvat alakoulut, keskikoulu, terveysasema ja sairastupa. Rossossa on vesijohto-, sähkö- ja puhelinverkot, mutta ei viemäröintiä tai jätehuoltoa. Majoituspalveluja on hyvin vähän.

## Lähteet
Carolinen piirikunta

**Carolinen piirikunta** () -nimisiä piirikuntia ovat:

* Carolinen piirikunta, piirikunta Marylandissa, Yhdysvalloissa
* Carolinen piirikunta, piirikunta Virginiassa, Yhdysvalloissa.
Brakna

**Brakna** on hallintoalue eli wilaya Mauritanian eteläosassa. Sen keskus on Alegin kaupunki. Alueen pinta-ala on noin 33&nbsp;800 neliökilometriä. Asukkaita on 312&nbsp;300 henkeä (vuonna 2013).

Braknan alue rajoittuu koillisessa Tagantin, idässä Assaban, kaakossa Gorgolin ja lännessä Trarzan alueisiin sekä lounaassa Senegaliin. Alue on etupäässä kiinteiden hiekkadyynien ja aron muodostamaa tasankoa. Etelässä on Senegaljoen laakso. Seutu kuuluu Sahelin ilmastovyöhykkeeseen.

Alueeseen kuuluvat Alegin, Bababén, Boghén, Magtalahjarin ja M’Bagnen departementit eli moughataat. Kuntia on yhteensä 21. Maaseutuväestöä on 74, kaupunkiväestöä 23 ja nomadeja 3 prosenttia.

Alueen pääelinkeinot ovat sade-, tulva- ja keinokasteluun perustuva maanviljely sekä karjanhoito. Tärkeimmät viljelykasvit ovat durra, hirssi ja maissi.

## Lähteet
Antonius Divitis

**Antonius Divitis** (myös *Anthonius Rycke* tai *Anthoine le Riche*; n. 1470 Leuven – n. 1530) oli ranskalais-flaamilainen säveltäjä.

Divitis työskenteli vuosina 1501–1506 kirkoissa Bruggessa sekä Mechelenissä ja kävi tänä aikana Espanjassa. Hänet vihittiin papiksi joulukuussa 1501. Vuonna 1515 hän toimi laulajana Ranskan hovissa. Eri antologioissa julkaistiin 1500-luvun alkupuolella kaksi Divitiksen säveltämää messua, messuosia ja motetteja.

## Lähteet

## Aiheesta muualla
* IMSLP: nuotteja
Gorgol (alue)

**Gorgol** on hallintoalue eli wilaya Mauritanian eteläosassa. Sen keskus on Kaédin kaupunki. Alueen pinta-ala on noin 13&nbsp;600 neliökilometriä. Asukkaita on 335&nbsp;900 henkeä (vuonna 2013).

Gorgolin alue rajoittuu koillisessa Assaban, kaakossa Guidimaghan ja luoteessa Braknan alueisiin sekä lounaassa Senegaliin. Pinnanmuodostusta leimaavat tasangot, laaksot ja kukkulat. Lounaisrajalla virtaa Senegaljoki. Seutu kuuluu Sahelin ilmastovyöhykkeeseen.

Alueeseen kuuluvat Kaédin, Maghaman, M’Boutin ja Mounguelin departementit eli moughataat. Kuntia on yhteensä 29. Maaseutuväestöä on 71 ja kaupunkiväestöä 28 prosenttia sekä nomadeja yksi prosentti. Asukkaat ovat etupäässä fulbeja ja tukuloreja.

Alueen pääelinkeinot ovat maanviljely, kaupankäynti ja karjanhoito.

## Lähteet
Gila Almagor

**Gila Almagor** (s. 22. heinäkuuta 1939) on israelilainen elokuva- ja teatterinäyttelijä. Hän on Israelin arvostetuimpia näyttelijöitä, ja hänelle on myönnetty uransa aika muun muassa Israelin elokuva-akatemian elämäntyöpalkinto ja Israel-palkinto. Hän on kirjoittanut myös kaksi lapsuuteensa perustuvaa kirjaa.

Almagor syntyi juutalaisille siirtolaisvanhemmille Petah Tikvassa, silloisessa Palestiinan brittiläisessä mandaatissa. Hänen isänsä oli saksanjuutalainen ja äitinsä puolanjuutalainen. Poliisina toiminut isä kuoli tultuaan ammutuksi neljä kuukautta ennen Almagorin syntymää. Äiti menetti Eurooppaan jääneen perheensä holokaustissa, mikä johti hänen henkiseen romahdukseen ja hän joutui laitoshoitoon, minkä jälkeen Almagor vietti muutaman vuoden sisäoppilaitoksessa ja muutti Tel Aviviin opiskelemaan näyttelemistä. Hän sai ensimmäisen teatteriroolinsa 17-vuotiaana.

## Filmografiaa

* *[[Matzor]]* (1969)
* *[[Naisia valtatiellä]]* (1971)
* *[[Ha-Bayit Berechov Chelouche]]* (1973)
* *[[Komppanian lintsarit]]* (1979)
* *[[Ha-Kayitz Shel Aviya]]* (1988)
* *[[Elämä Agfan silmin]]* (1992)
* *[[Sh'Chur]]* (1994)
* *[[Leylasede]]* (1995)
* *[[München (elokuva)|München]]* (2005)

## Lähteet
Gülağaç

**Gülağaç** on piirikunta Turkin Aksarayn maakunnassa. Vuoden 2019 väestönlaskennassa Gülağaçin väkiluku oli 19&nbsp;615.

## Lähteet

## Aiheesta muualla
Arular

__NOTOC__

**Arular** on dance -artisti M.I.A:n debyyttialbumi, jonka julkaisi XL Recordings ja Interscope Records 22. maaliskuuta 2005. 

## Kappaleet
#
#
#
#
#
#
#
#
#
#
#
#
#
Doomi

**Doomi** on kallioperän kupolimainen ja poikkileikkaukseltaan pyöreähkö rakenne, joka on syntynyt, kun ympäristöään kevyempi aine on kohonnut muuta kallioperää korkeammalle. Tällainen kevyt aines voi olla esimerkiksi graniitti-intruusio tai suolapahku. Laavakupoli on myös eräänlainen doomi, joka on kehittynyt, kun sitkas laava on jäähtynyt ja kasautunut purkausaukon ympärille.

## Lähteet

## Aiheesta muualla
Timo Käsmä

**Timo ”Iso-T” Käsmä** on kuusamolainen myöhemmin oululaistunut kitaristi joka tunnetaan parhaiten urastaan hard rock -yhtye Zero Ninen kitaristina.

Timo Käsmä on yksi kolmesta Zero Ninen perustajajäsenestä Sakari ”Sika” Kukkosen ja Esa ”Elmo” Harjun lisäksi.
Maya (M.I.A:n albumi)

__NOTOC__

**Maya** on dance -artisti M.I.A.n kolmas albumi, jonka julkaisi N.E.E.T., XL Recordings ja Interscope Records 7. heinäkuuta 2010. 

## Kappaleet
#
#
#
#
#
#
#
#
#
#
#

### Bonuskappaleet
#
#
#
#
Tyynylaava

**Tyynylaava** on laavamuodostuma, joka syntyy, kun kuumaa laavaa syöksyy veteen. Tyynylaava yhdistetään usein merten keskiselänteisiin ja merellisiin kuumiin pisteisiin, mutta tyynylaavaa voi muodostua myös makeassa vedessä. Tyynylaava on useimmiten basalttista, mutta tyynylaava on muodostunut myös ainakin andesiitistä, komatiitistä, boniniitistä, dasiitistä ja ryoliitistä.

Tyynylaavasta muodostuu usein pitkänomaisia valleja, sillä uutta tyynylaavaa syntyy vanhan päälle tai vierelle. Jäähtyneen laavan päälle syntyy lasimainen joustava pinta, jonka sisälle edelleen valuu sulaa laavaa. Tyynyn sisällä paine kasvaa, ja lopulta pinta halkeaa ja sulaa laavaa alkaa pursuta halkeamasta. Halkeamasta pursuava laava muodostaa jälleen uuden tyynylaavamuodostuman.

Vaikka tyynylaavaa syntyykin vedessä, sitä voi löytää myös maalta, mistä geologit pystyvät päättelemään alueen olleen aikooinaan veden pinnan alapuolella. Kyprosella tyynylaava on esimerkiksi varsin yleistä. Suomesta tyynylaavaa löytyy muun muassa Helsingin Vuosaaresta, Loviisan edustalla olevalta Tiiskerin kalliosaarelta ja Rukatunturin lähistöltä.

## Lähteet

## Aiheesta muualla
Richmondin piirikunta (Virginia)

**Richmondin piirikunta** () on Yhdysvaltojen Virginian osavaltiossa sijaitseva piirikunta. Sen väkiluku oli 9&nbsp;023 vuonna 2019. Piirikunnan hallintokeskus on Warsawin kunta. Piirikunta perustettiin vuonna 1692.

## Lähteet

## Aiheesta muualla
Paper Mario: The Origami King

**Paper Mario: The Origami King** on Intelligent Systemsin kehittämä ja Nintendon julkaisema roolipeli. Se julkaistiin Nintendo Switchille 17. heinäkuuta 2020.

## Pelaaminen
Pelissä on elementtejä seikkailupeleistä, roolipeleistä ja pulmanratkonnasta. Pelaaja kontrolloi kaksiulotteista paperista Mariota ja tutkii johdonmukaista avointa maailmaa, jonka maasto on pahvista ja paperista tehty.

Taistelut käydään ympyrän muotoisilla areenoilla, joissa Mario on keskellä. Ensiksi kuin pystyy hyökkäämään vihollisia vastaan, täytyy viholliset ensiksi järjestää riviin siten, että pystyy hyökkäämään moneen viholliseen samaan aikaan. Pomo-taisteluissa Mario aloittaa areenan ulkopuolelta ja tehtävänä on kiertää ympyröitä, jotka sisältävät suuntanuolia, lisävoimia ja muita esineitä, jotta pystyy luomaan polun, jonka Mario pystyy kävelemään läpi ja hyökkäämään pomoa vastaan.

## Vastaanotto
Metacritic-kerääjäsivustolla peli sai 80/100 pistettä, perustuen 116 kriittiseen arvosteluun.

Peli sai Pelaaja-lehden arvostelussa arvosanaksi 6/10. IGN:n arvostelussa peli sai arvosanaksi 7/10.
## Lähteet

## Aiheesta muualla
* Viralliset verkkosivut
*
Armin Laschet

**Armin Laschet** [laʃɘt] (s. 18. helmikuuta 1961 Aachen, Saksan liittotasavalta) on saksalainen poliitikko ja Nordrhein-Westfalenin osavaltion pääministeri vuodesta 2017 lähtien. Laschet valittiin Saksan kristillisdemokraattisen unionin puheenjohtajaksi tammikuussa 2021. Aikaisemin Laschet on toiminut liittopäiväedustajana sekä europarlamentaarikkona. Poliittiselta linjaltaan Laschetin on kuvattu edustavan "keskikentän edustajaksi". CDU:n puheenjohtajavaalin yhteydessä Laschetin katsottiin olevan jatkoa Angela Merkelin poliittiselle linjalle.

Laschet oli kristillisdemokraattien ehdokas Saksan liittokansleriksi vuoden 2021 liittopäivävaaleissa.

## Perhe ja tausta
Armin Laschet syntyi katoliseen perheeseen Aachenissa vuonna 1961. Koulutukseltaan Laschet on juristi, ja hän on toiminut politiikassa lähes koko aikuisikänsä. Laschet tapasi vaimonsa Susannen nuorena kirkkokuorossa. Pariskunnalla on kolme lasta. Lascheteilla on sukujuuria Valloniassa, ja hän puhuu sujuvaa ranskaa.

Laschetin poliitinen ura alkoi Aachenin valtuustossa. Myöhemmin Laschet on edustanut Saksan liittopäivillä ja Euroopan parlamentissa. Vuodesta 2017 Laschet on johtanut Nordrhein-Westfalenin hallitusta.

## Politiikka
### Sisäpolitiikka
Yleiseltä linjaltaan Laschetin katsotaan edustavan CDU:n sisällä taloudellisia teemoja painottavaa osaa. Laschetia luonnehditaan myös vahvasti Eurooppa-myönteiseksi ja lämpimiä suhteita Ranskaan ylläpitäväksi. Laschetin katsotaan edustavan myös konservatiivien pitkää linjaa läheisestä kumppanuudesta Yhdysvaltoihin.

### Ulkopolitiikka
Puheenjohtajavalinnan jälkeen Laschetin poliittisesta linjasta käytiin keskustelua. Laschet on nostanut esiin ongelmallisiksi koettuja ulko- ja turvallisuuspoliittisia kantoja. Laschet on muun muassa puhunut taistelusta Isis-järjestöä vastana ”yhdessä Vladimir Putinin kanssa”. Laschet epäili myös Sergei ja Julija Skripalin myrkytystapaukseen liittyviä brittiläisiä tiedustelutietoja. Kommenttien on arveltu olevan myös mahdollista kokemattomuutta. Laschetia on arvosteltu myös muun CDU:n tavoin selkeän ulkopolittisen linjan puuttumisesta.

## Lähteet

## Aiheesta muualla

*
Güzelyurt

**Güzelyurt** (turk., ”Kaunis maa”) voi viitata seuraaviin:

* Güzelyurt, piirikunta Turkissa
* Mórfou (), kylä ja kunta Kyproksen saarella.
Keltakulmaväijy

**Keltakulmaväijy** (*Conopias cinchoneti*) on tyranneihin kuuluva lintulaji. Lajia tavataan Etelä-Amerikasta.

## Koko ja ulkonäkö
Keltakulmaväijy voi kasvaa 16&ndash;17 cm pitkäksi. Sukupuolet muistuttavat toisiaan ulkonäöltään. Keltakulmaväijyn päälaki ja selkä ovat väriltään oliviivinvihreät. Lajin otsa ja silmäkulmajuova ovat keltaiset ja naama harmahtavan vihreä. Linnun siivet ja pyrstö ovat väriltään ruskeat. Keltakulmaväijyn kurkku, rinta ja vatsa ovat kirkkaankeltaiset.

## Levinneisyys ja elinympäristö
Keltakulmaväijyä tavataan laikuttaisesti Venezuelasta Peruun. Lajin elinympäristöä ovat vuoristojen kosteat pilvimetsät ja niiden reunamaat. Se liikkuu useimmiten puiden latvuskerroksessa pareittain tai pieninä ryhminä. Keltakulmaväijyn ravintoa ovat hyönteiset ja hedelmät. Lintu pesii mahdollisesti vanhoiihn kasikkien pesiin.
## Lähteet
Ethel

**Ethel** on naisen etunimi. Se on lyhentymä *Ethel*-alkuisista nimistä (esim. *Ethelburga* ja *Etheldred*), joissa alkuosana on muinaisenglannin sana *aethel*. Nimen merkitys on ’jalo’. Ethelin rinnakkaismuotona on käytössä nimiasu **Etel**.

Digi- ja väestötietoviraston mukaan Suomessa on huhtikuuhun 2025 mennessä tilastoitu 1&nbsp;173 *Ethel*-nimistä ja noin 1&nbsp;150–1&nbsp;160 *Etel*-nimistä naista.

## Nimipäivät
Suomen almanakassa nimi *Etel* esiintyi Tellervon rinnalla vuosina 1908–1923 ja 1925–1927. Nimipäivä oli 13.&nbsp;huhtikuuta, joka nykyään on Etelin nimipäivä suomenruotsalaisessa kalenterissa.

Nimi *Ethel* sisältyi Ruotsin almanakkaan vuosina 1986–2000. Nimipäivä oli 10.&nbsp;maaliskuuta.

## Tunnettuja Ethelejä ja Etelejä
* Ethel Barrymore (1879–1959), yhdysvaltalainen näyttelijä
* Ethel Cain, oik. *Hayden Silas Anhedönia* (s. 1998), yhdysvaltalainen laulaja-lauluntekijä
* Ethel Catherwood (1908–1987), kanadalainen korkeushyppääjä ja olympiavoittaja
* Ethel Clayton (1882–1966), yhdysvaltalainen näyttelijä
* Ethel Karlsson (1914–1994), suomalainen runoilija
* Ethel Kennedy (1928–2024), Kennedy-suvun jäsen ja Robert F. Kennedyn puoliso
* Ethel Lackie (1907–1979), yhdysvaltalainen uimari ja olympiavoittaja
* Ethel Thomson Larcombe (1879–1965), brittiläinen tennispelaaja
* Ethel Leginska (1886–1970), brittiläinen pianisti, kapellimestari ja säveltäjä
* Ethel Merman (1908–1984), yhdysvaltalainen näyttelijä ja laulaja
* Ethel Muckelt (1885–1953), brittiläinen taitoluistelija ja olympiamitalisti
* Ethel F. L. Robertson (1870–1946), *Henry Handel Richardson*, australialainen kirjailija
* Ethel Rosenberg (1915–1953), vakoilusta syytetty yhdysvaltalainen kommunisti
* Ethel Rosenfield (1910–2000), kanadalainen kuvanveistäjä
* Etel Röhr (s. 1991), suomalainen tanssija
* Ethel Smith (1907–1979), kanadalainen pikajuoksija ja olympiavoittaja
* Ethel Smyth (1858–1944), brittiläinen säveltäjä ja feministi
* Ethel Stark (1910–2012), kanadalainen viulisti ja kapellimestari
* Ethel Swahn-Luutonen (1908–1985), suomalainen taidemaalari
* Ethel Turner (1873–1958), englantilaissyntyinen australialainen kirjailija
* Ethel Lilian Voynich (1864–1960), englantilainen kirjailija
* Ethel Walker (1861–1951), skotlantilainen taidemaalari
* Ethel Warwick (1882–1951), englantilainen näyttelijä
* Ethel Waters (1896–1977), yhdysvaltalainen näyttelijä sekä blues- ja jazzlaulaja
* Ethel Lina White (1876–1944), brittiläinen rikoskirjailija

## Lähteet

## Aiheesta muualla
* Etunimien taivutus: Ethel ja Etel (Kotimaisten kielten keskuksen verkkojulkaisu)
Valpurinyö

**Valpurinyö** () on vapunpäivää edeltävä yö, jolloin erityisesti Keski-Euroopassa uskottiin noitien olevan liikkeellä. Noitien karkottamiseksi poltettiin kokkoja. Käsitys noitien lentämisestä sapattiinsa valpurinyönä on arveltu olevan perua yleisestä pakanallisten juhlien leimaamisesta paholaisen teoiksi. 

Saksassa valpurinyönä tai noitien yönä (*Hexennacht*) paholaisen kanssa liittoutuneiden uskottiin kokoontuvan Brocken-vuoren huipulla. Johann Wolfgang von Goethe kuvasi juhlintaa Brockenilla teoksessaan *[[Faust (Goethe)|Faust]]*. 

The Satanic Templella Hexennacht on yksi satanistisista juhlapäivistä. Sen tarkoitus on muistaa niitä, jotka ovat kuolleet tai kärsineet noitavainojen tai muun taikauskon ja epäoikeudenmukaisuuden vuoksi.

## Lähteet
Etel (täsmennyssivu)

**Etel** voi tarkoittaa ainakin seuraavia:
* Etel, naisen etunimi
* Étel, kunta Morbihanin departementissa, Ranskassa
* M/S Etel, rahtilaiva
* Etel, sukunimenä:
** Alex Etel (s. 1994), englantilainen näyttelijä
Matangi (albumi)

__NOTOC__

**Maya** on dance -artisti M.I.A.n neljäs albumi, jonka julkaisi N.E.E.T. ja Interscope Records 1. marraskuuta 2013. 

## Kappaleet
#
#
#
#
#
#
#
#
#
#
#
#
#
#
#

### Amazon MP3 exclusive bonuskappale
#

### Spotify exclusive bonuskappale
#
Powhatanin piirikunta

**Powhatan piirikunta** () on Yhdysvaltojen Virginian osavaltiossa sijaitseva piirikunta. Sen väkiluku oli 29&nbsp;652 vuonna 2019. Piirikunnan hallintokeskus on Powhatanin kunta. Piirikunta perustettiin vuonna 1777.

## Lähteet

## Aiheesta muualla
Gloucesterin piirikunta (Virginia)

**Gloucesterin piirikunta** () on Yhdysvaltojen Virginian osavaltiossa sijaitseva piirikunta. Sen väkiluku oli 37&nbsp;348 vuonna 2019. Piirikunnan hallintokeskus on Gloucester Courthousen kunta. Piirikunta perustettiin vuonna 1651.

## Lähteet

## Aiheesta muualla
Virkasyytemenettely Donald Trumpia vastaan

**Virkasyytemenettely Donald Trumpia vastaan** voi tarkoittaa jompaakumpaa seuraavista oikeusprosesseista Yhdysvaltain presidentti Donald Trumpia vastaan:

*ensimmäinen virkasyytemenettely Donald Trumpia vastaan (2019–2020)
*toinen virkasyytemenettely Donald Trumpia vastaan (2021)
Fleetwood Town FC

**Fleetwood Town** on Englannin Kakkosliigassa pelaava jalkapalloseura, joka on ensimmäisen kerran perustettu vuonna 1908, mutta virallisesti joukkue perustettiin vuonna 1997. Fleetwood Townin verivihollinen on lähellä sijaitseva Blackpool. Fleetwood Townin ja Blackpoolin välistä ottelua kutsutaan nimellä Fylde Coast Derby. 

## Lähteet

## Aiheesta muualla

* Seuran kotisivut
Saint-Lunaire

**Saint-Lunaire** (bretoniksi *Sant-Luner*) on kunta läntisessä Ranskassa Ille-et-Vilainen departementissa Bretagnen alueella. Se sijaitsee Englannin kanaalin rannikolla, noin 14 kilometriä Saint-Malon kaupungista länteen.

Saint-Lunaire on merenrantalomakohde, joka on varakkaiden pariisilaisten sekä ranskalaisten elokuvatähtien suosiossa. Kunnan rannoilla on neljä hiekkarantaa, joista suurin ja keskeisin on *La Grande Plage*. Rannalla on suurikokoinen *Grand Hôtel*. Se on rakennettu vuonna 1881, ja nykyään se toimii yksityisinä huoneistoina.

## Lähteet

## Aiheesta muualla
Frederikin diskografia

**[[Frederik]]** on suomalainen muusikko.
## Studioalbumit

## Singlet
### Anssi Saviojana
* *Kaukana pohjoisessa* (1968)
### Frederickinä
* *Näin päättyy rakkaudet* (1969)
### Frederikinä

### Vierailevana artistina

## Kokoelmat

## Lähteet
* http://suomenlistalevyt.blogspot.com/2015/08/fre-fal.html
* https://open.spotify.com/artist/3bLCTs7b0rXgPLsuRq1Wlh
Otokar Březina

**Otokar Březina**, oikea nimi **Václav Ignác Jebavý**, (1868 Počátky – 1929 Jaroměrice) oli tšekkiläinen kirjailija. Hän kirjoitti yksinäisyyden leimaamia runoja mutta lopetti kirjoittamisen 35-vuotiaana.

Březinan tuotannosta on esimerkkejä antologiassa *[[Maailmankirjallisuuden kultainen kirja|Slaavilaisten kirjallisuuksien kultainen kirja]]*.

## Lähteet

## Aiheesta muualla
Saint-Briac-sur-Mer

**Saint-Briac-sur-Mer** (bretoniksi *Sant-Briag*) on kunta läntisessä Ranskassa Ille-et-Vilainen departementissa Bretagnen alueella. Se sijaitsee Englannin kanaalin rannikolla, noin 15 kilometriä Saint-Malon kaupungista länteen.

Saint-Briac-sur-Mer on suosittu merenrantalomakohde hiekkarantoineen ja golfkenttineen. *Château du Nessay* on kreivi Maurice de Villebresmen vuonna 1886 rakennuttama linna, joka toimii nykyään hotellina.


Tiedosto:Chateau-du-Nessay-facade-byRundvald.jpg|Château du Nessay
Tiedosto:Saint-briac-golf01.jpg|Golfkentän klubirakennus


## Lähteet

## Aiheesta muualla
Robert Bridges

**Robert Bridges** (1844 Walmer, Kent – 1930 Boar's Hill, Oxford) oli brittiläinen runoilija. Hän opiskeli Oxfordissa ja valmistui lääkäriksi Lontoossa mutta jättäytyi kuitenkin kirjailijaksi. Hän oli vuodesta 1913 poet laureate. Hänen tuotannostaan arvostetaan eniten runoja, mutta hän on kirjoittanut myös laajan teoksen *The Testament of Beauty* (1929), jossa hän esittää elämänkatsomuksensa järjestelmänä. Runoissaan hän käyttää taitavasti sonettimuotoa.

## Lähteet

## Aiheesta muualla
Jääpallon Ruotsin 1.divisioonan kausi 1960

**Jääpallon Ruotsin Division I:n kausi 1960** pelattiin kahdessa kahdeksan joukkueen lohkossa, joiden voittajat pelasivat loppuottelun vuoden 1960 Ruotsin jääpallomestaruudesta.

Lohkovoittajiksi selviytyivät Västerås SK ja IK Sirius, Uppsala. Tukholmassa pelattiin 21. helmikuuta loppuottelu, jossa Västerås SK voitti maalein 3-1.

## Division I

### Pohjoinen

### Etelä

### Ottelu Ruotsin mestaruudesta
21.2.1960 Tukholma 24 179 katsojaa

## Lopulliset sijoitukset

## Lähteet
* Jimbandy

### Viitteet
Footvolley Sastamala

**Footvolley Sastamala** on footvolleyn eli jalkalentopallon erikoisseura, joka on perustettu vuonna 2018. Talviaikaan seuran toiminta keskittyy Mouhijärven Mou-areenaan, joka tarjoaa puitteet rantalentopallon pelaamiseen sisätiloissa. Kesäaikaan seuran jäsenistö pelaa pääasiassa Tampereella Pyynikin uimarannalla sekä Sastamalassa Kaalisaaren beach volley -kentillä. Footvolley Sastamala on ensimmäisiä lajin harrastamiseen perustettuja seuroja Suomessa ja se toimii tiiviissä yhteistyössä Footvolley Finland Ry:n kanssa.

## Kilpailutoiminta
Footvolley Sastamala on perustamisestaan lähtien osallistunut säännöllisesti lajin epävirallisiin SM-kisoihin. Seura on ollut myös mukana organisoimassa näitä tapahtumia yhteistyössä Footvolley Finlandin kanssa. Seuran paras saavutus on Arttu Reiman ja Juho Kuukan vuonna 2019 saavuttama epävirallisten SM-kisojen kolmas sija.

Footvolley Sastamala on järjestänyt historiansa aikana yhden kansainvälisen turnauksen vuonna 2019. Turnaukseen kutsuttiin Suomen ja Viron parhaat footvolleypelaajat, ja se järjestettiin Mouhijärven Mou-areenalla. Kansainvälisille turnauksille on suunniteltu myös jatkoa, ja niistä on keskusteltu mm. Ruotsin, Saksan, Italian ja Israelin pelaajien kanssa.

Footvolley Sastamala osallistui vuonna 2019 kansainväliseen Estonian Open -turnaukseen Viron Pärnussa. Lisäksi seuran pelaajat ovat käyneet pelaamassa harjoitusotteluita Ruotsissa.

Footvolley Sastamala on järjestänyt vuodesta 2019 myös seuran sisäisen mestaruusturnauksen. Vuonna 2019 mestaruuden voittivat Arttu Reima ja Juho Kuukka. Vuonna 2020 mestaruuden voittivat Olli Kuusisto ja Kalle Mulari. 

Talvikaudella seura järjestää myös yksilökilpailuna eli kiertävillä pareilla pelattavaa talviliigaa seuran jäsenistölle.

## Seuran strategia
Footvolley Sastamalan strategia on edistää footvolleyn harrastus- ja kilpailutoimintaa sekä kasvattaa lajin tunnettuvuutta Suomessa. Seura pyrkii perehdyttämään uusia lajin harrastajia järjestelmällä lajikokeiluja uusille pelaajille. On huomattu että varsinkin jalkapallo- ja lentopallotausta auttavat lajin omaksumisessa ja lajia pyritäänkin mainostamaan juuri näille kohderyhmille. Lähitulevaisuuden tavoitteina on myös saada mukaan naispelaajia.

## Aiheesta muualla
*Facebook: Footvolley Sastamala
*Mikä ihmeen footvolley?  Alueviesti 30.8.2019.
*Romárion, Ronaldon ja Ronaldinhon laji rantautuu Suomeen. Satakunnan Kansa 11.8.2020.
Ortaköy (Aksaray)

**Ortaköy** on piirikunta Turkin Aksarayn maakunnassa. Vuoden 2019 väestönlaskennassa Ortaköyn väkiluku oli 32&nbsp;639.

## Lähteet
Lunenburgin piirikunta

**Lunenburgin piirikunta** () on Yhdysvaltojen Virginian osavaltiossa sijaitseva piirikunta. Sen väkiluku oli 12&nbsp;196 vuonna 2019. Piirikunnan hallintokeskus on Lunenburgin kunta. Piirikunta perustettiin vuonna 1746.

## Lähteet

## Aiheesta muualla
Kaédi

**Kaédi** () on kaupunki ja Gorgolin alueen hallinnollinen keskus Mauritaniassa. Se sijaitsee Senegaljoen varrella 430 kilometriä Nouakchottista kaakkoon. Kaupungissa on 45&nbsp;500 asukasta (vuonna 2013).

Kaédin kunta rajoittuu idässä Djewolin, pohjoisessa Gankin ja lännessä Néré Walon kuntiin sekä etelässä Senegaliin. Se sijaitsee Chemamaksi kutsutulla Senegaljoen tulva-alueella, johon laskee idästä Gorgoljoki. Maisemaa leimaavat laaksot sekä luoteessa sijaitsevat kukkulat ja ylängöt.

Kaupunki on saanut alkunsa kolmesta Senegaljoen rannalla sijainneesta fulbekylästä ehkä 1600-luvulla. 1700- tai 1800-luvulla heidän joukkoonsa liittyi nykyisen Malin alueelta saapuneita soninkeja. Kaédista tuli Gorgolin piirin hallintokeskus Ranskan siirtomaa-aikana vuonna 1905.

Vuonna 1950 Kaédissa oli 7&nbsp;500 asukasta. Se kasvoi nopeasti 1970-luvulla kuivuuden aiheuttaman muuttoliikkeen ja liikenneyhteyksien parantumisen ansiosta. Kaédin kunta on perustettu vuonna 1989. Nykyään kaupungissa asuu fulbejen ja soninkejen lisäksi myös maureja.

Kaédiin johtaa päällystetty maantie N3-valtatieltä Alegista. Hyväkuntoinen tie jatkuu edelleen M’Boutiin ja Sélibabyyn. Kaupungissa on myös lentokenttä.

Kaédi on alueensa hallinnollinen ja taloudellinen keskus. Perinteisiä elinkeinoja ovat maanviljely, karjanhoito ja kalastus. Kaupankäynti suuntautuu suurelta osin rajan yli Senegaliin.

Paikallinen nähtävyys on vilkas torialue. Kaédissa on joitakin matkailupalveluja, mutta sadekaudella hyttyset tekevät kaupungissa oleskelun epämiellyttäväksi.

## Lähteet
Jääpallon Allsvenskan-kausi 2001–2002

**Kaudella 2001-2002 Ruotsin jääpallon pääsarja** pelattiin kaksilohkoisena. Joukkueet pelasivat ensin kaksilohkoisen Allsvenskanin alkusarjan Pohjoislohkon ja Etelälohkon, joista kummastakin neljä parasta jatkoi Eltserieniin ja kummankin lohkon neljä heikointa Superallsvenskaniin. Ylempään loppusarjaan eli Elitserieniin päässeet joukkueet pelasivat kaksinkertaisen sarjan toisen lohkon Elitserien-joukkueiden kanssa, mutta yhden ottelun oman alkulohkonsa Elitserien-joukkueiden kanssa - kaikkiaan siis 11 ottelua Elitserien-osassa. Alemman loppusarjan eli Superallsvenskanin joukkueet saivat lähtöpisteitä 3-2-1-0 eli alkusarjan viitoset kolme lähtöpistettä, kuutoset kaksi lähtöpistettä, seiskat yhden lähtöpisteen ja kahdeksannet nolla lähtöpistettä. Samalla tavalla joukkueet pelasivat kaksi ottelua naapurilohkon joukkueita vastaan, mutta yhden lohkon oman lohkonsa joukkueita vastaan - vastaavasti siis 11 ottelua.

Loppuottelussa Uppsalassa kohtasivat runkosarjan eli Elitserienin ykkönen Sandvikens AIK ja kahdeksas  Västerås SK. Ottelu päättyi Sandvikenin 6-4 voittoon.

## Sarjataulukko
### Allsvenskan - Pohjoislohko

### Allsvenskan - Etelälohko

### Elitserien

### Allsvenskan - jatkosarja

## Pudotuspelit

### Neljännesvälierät
Ensi vaiheessa Elitserienin kaksi heikointa ja Allsvenskan-jatkosarjan kaksi parasta pelasivat keskenään selvittääkseen paikkaa puolivälieriin Elitserienin kuuden parhaan vastustajaksi.

### Puolivälierät

### Välierät

### Loppuottelu
17.3.2002 Studenternas IP, Uppsala Yleisöä:  

## Karsinnat
### Pohjoislohko

Broberg/Söderhamn Bandy BK säilytti Allsvenskan-paikkansa. 

### Etelälohko

Gripen Trollhättan BK säilytti Allsvenskan-paikkansa. Sarjan viimeistä kierrosta ei pelattu, koska Gripenin lohkovoitto oli selvä jo viiden pelatun ottelun jälkeen.

## Parhaat maalintekijät - runkosarja (ml. suomalaiset, venäläiset, norjalaiset)

## Lähteet
*Jimbobandy Viitattu 15.1.2021
Ranne Roni

**Ranne Juhani Roni** (10. kesäkuuta 1892 Varkaus – 5. kesäkuuta 1969 Mikkeli) oli suomalainen lehtori ja urheiluvaikuttaja.

Ranne Ronin vanhemmat olivat sahanhoitaja Paavo Roni ja Lovisa Georgina (Lilli) Bäckström. Hän pääsi ylioppilaaksi 1911 ja valmistui voimistelunopettajaksi 1914 sekä suoritti suojeluskuntaupseerin tutkinnon 1923. Roni teki opintomatkoja Ruotsiin, Tanskaan ja Saksaan 1923 sekä Saksaan, Tanskaan ja Norjaan 1933.

Roni toimi voimistelun, terveysopin ja matematiikan opettajana Kouvolan yhteiskoulussa 1914–1917 ja Mikkelin yhteiskoulussa 1917–1919. Hän oli sitten SVUL:n sihteerinä 1919–1920, Mikkelin suojeluskuntapiirin urheiluohjaajana 1920–1923 sekä suojeluskuntien yliesikunnan urheilutarkastajana 1923–1924. Roni oli sitten voimistelun, urheilun ja terveysopin lehtorina Joensuun lyseossa 1924–1928, Lahden lyseossa 1928–1934, Viipurin lyseossa 1934–1935 ja 1937–1940, Sortavalan seminaarissa 1935–1937, Helsingin kaksoisyhteislyseossa 1940–1945 sekä Suomalaisessa normaalilyseossa 1945–1947. Hän toimi Helsingin yliopiston voimistelulaitoksen sijaisopettajana 1952–1953 ja oli Kouluvoimistelu ja -urheilu-lehden toimitussihteerinä ja taloudenhoitajana vuodesta 1952 lähtien.

Ranne Roni oli Suomen hiihtoliiton sihteerinä ja rahastonhoitajana Lahdessa 1932–1933. Hän oli SVUL:n keskuselimien jäsenenä 1923–1931 sekä voimistelujaoston, myöhemmin Suomen voimisteluliiton 1. varapuheenjohtajana 1929–1932. Hän oli mukana Suomen oppikoulujen urheiluliiton johtoelimissä ja toimi liiton varapuheenjohtajana 1928–1948, oli Suomen olympiakomitean jäsenenä 1931–1932, Suomen Ladun koulutusvaliokunnan puheenjohtajana ja johtokunnan jäsenenä 1945–1948 sekä toimi SVUL:n Mikkelin, Joensuun ja Itä-Karjalan piirien puheenjohtajana. Roni oli myös Urheiluakatemian johtokunnaan jäsenenä ja toimi Voimistelunopettajien liiton 1. sihteerinä vuodesta 1952 lähtien.

Ranne Roni oli naimisissa 1916–1937 Siiri Johanna Palmgrenin kanssa, liitto päättyi avioeroon.

## Julkaisuja
* *Murtomaahiihto: opas hiihdon harrastajille*. Otava 1925, 2. uus. painos 1929
* *Viipurin Reipas vv. 1891-1951*. Viipurin Reipas, Lahti 1951

## Lähteet
Covington (Virginia)

**Covington** on kaupunki Virginian osavaltiossa Yhdysvalloissa. Sen väkiluku oli vuoden  väestönlaskennassa 5&nbsp;961. Covingtonia ympäröi Alleghanyn piirikunta. Kaupungin pormestarina toimii Thomas H. Sibold, Jr.

## Lähteet

## Aiheesta muualla
Franklin (Virginia)

**Franklin** on kaupunki Virginian osavaltiossa Yhdysvalloissa. Sen väkiluku oli vuoden  väestönlaskennassa 8&nbsp;582. Franklin kuuluu Hampton Roadsin alueeseen. Kaupungin pormestarina toimii Frank M. Rabil.

## Lähteet

## Aiheesta muualla
Harrisonburg

**Harrisonburg** on kaupunki Virginian osavaltiossa Yhdysvalloissa. Sen väkiluku oli vuoden  väestönlaskennassa 48&nbsp;914. Harrisonburgia ympäröi Rockinghamin piirikunta. Kaupungin pormestarina toimii Deanna R. Reed.

## Lähteet

## Aiheesta muualla
Hopewell (Virginia)

**Hopewell** on kaupunki Virginian osavaltiossa Yhdysvalloissa. Sen väkiluku oli vuoden  väestönlaskennassa 22&nbsp;591. Hopewellia ympäröi Appomattoxjoki ja Prince Georgen piirikunta. Kaupungin pormestarina toimii Patience Bennett.

## Lähteet

## Aiheesta muualla
Jacqueline Briskin

**Jacqueline Briskin** o.s. *Orgell*, kirjailijanimi **Diane Du Pont**, (18. joulukuuta 1927 Lontoo, Britannia – 24. joulukuuta 2014 Santa Monica, Kalifornia, Yhdysvallat) oli yhdysvaltalainen kirjailija, erityisesti viihderomaanien ja -novellien kirjoittaja.

Perheen muutettua Lontoosta Yhdysvaltoihin 1937 Briskinin kasvuympäristö oli keskellä Beverly Hillsin kuuluisuuksia, ja siitä ympäristöstä hän sai vaikutteita kirjoihinsa. Kirjojen juonenkäänteisiin kuuluu sukutarinoihin solmiutuneina petoksia, murhia ja seksikohtauksia.

## Suomennetut teokset
**Paloverde*), suom. Kaija Kauppi, Gummerus 1980
**Onyx: rakkauden tuska* (*The Onyx*), suom. Leena Vallisaari, Gummerus 1983
**Beverly Hills: kun kauneus, rikkaus ja rakkaus ei riitä* (*Everything and more*), suom. Leena Vallisaari, Gummerus 1984
**Liian paljon liian varhain* (*Too much too soon*), suom. Kaarina Fagerholm, Gummerus 1985
**Perijät* (*Rich friends*), suom. Leila Koivukangas, Gummerus 1986
**Kultaiset unelmat* (*California generation*), suom. Saima-Liisa Laatunen, Gummerus 1987
**Jumalatar* (*Dreams are not enough*), suom. Hanna-Liisa Timonen, Gummerus 1988
**Alaston sydän* (*The naked heart*), suom. Leila Koivukangas, Gummerus 1989
**Rakkauden kasvot* (*The other side of love*), suom. Ilkka Rekiaro, Gummerus 1990
**Kristallipalatsi* (*The Crimson Palace*), suom. Ritva  Lassila, Gummerus 1993
**Hohtavaa hopeaa* (*The ultimate secret*), suom. Satu Leveelahti, Gummerus 2002

## Lähteet
UT2020

**Uusi testamentti 2020** (lyh. **UT2020**) on Suomen Pipliaseuran organisoima Uuden testamentin raamatunkäännös kreikankielisestä alkutekstistä suomeksi. Sen tavoitteena on ollut mobiilikäyttäjät. Käännös julkaistiin aluksi digitaalisessa muodossa Raamattu.fi-sivustolla sekä Piplia-sovelluksessa, ja myöhemmin sitä alettiin myös painaa kirjaksi.

Käännöstyö alkoi keväällä 2018 ja se julkaistiin 22. lokakuuta 2020.

## Käännöksen taustaa
UT2020 käännös lähtee tarpeesta tavoittaa uusia lukijoita Raamatulle aikaisemmin toteuttamattomalla tavalla. Käännös on tarkoitettu kaikenikäisille, mutta kääntämistä on ohjannut 15–25-vuotiaiden kielentaju. UT2020 on tehty mobiilikäyttöä varten. Kääntämisen lähtökohdissa on otettu huomioon tekstin käyttöympäristö, puhelinten ja tablettien mahdollisuudet ja rajoitukset sekä ihmisten tapa käyttää laitteita. Puhelimen pieni näyttö asettaa omat vaatimuksensa tekstille, sen sidoksisuudelle sekä lauserakenteille ja sananpituuksille.

## Ääniversio
UT2020 on julkaistu ääniversiona, jota voi kuunnella Piplia-sovelluksesta. Käännöksen on lukenut näyttelijä Krista Kosonen. Papin tytär koki tehtävän yhdeksi lempitöistään. 

## UT2020 tekijät
UT2020:n käännöksen tekijöinä on akateemisen koulutuksen saaneita eksegeettejä ja kielitieteilijöitä, jotka osaavat alkukielen kreikan sekä suomenkielen ilmaisut.  Käännös toteutettiin yhteistyössä Pipliaseuran projektiryhmän ja ekumeenisen ohjausryhmän kanssa.

### Projektiryhmä
UT2020-käännösprojektia koordinoi Suomen Pipliaseura. Projektiryhmään kuuluivat kaksi kääntäjää ja neljä muuta jäsentä. 

Täysipäiväisinä raamatunkääntäjinä työskentelivät eksegeettinen asiantuntija, dosentti Niko Huttunen ja kieliasiantuntija, FT Tuomas Juntunen. Projektinjohtajana oli viestintä- ja varainhankintajohtaja Terhi Huovari**.** Käännöstyön ohjaus kuului Seppo Sipilälle. Mukana olivat myös Pipliaseuran toiminnanjohtaja Markku Kotila ja seurakuntapalvelun johtaja Antti Siukonen, joka vastasi teknisestä kehitystyöstä**.** 

### Ekumeeninen ohjausryhmä
Käännöstyöllä oli ekumeeninen ohjausryhmä, jolla oli tärkeä rooli käännöksen laadunarvioinnissa. Seitsemän henkiseen ohjausryhmään kuului kolme evankelis-luterilaisen kirkon edustajaa, yksi katolisen kirkon, yksi ortodoksisen kirkon ja yksi vapaakristillisen neuvoston edustaja sekä suomen kielen asiantuntija yliopistolta.

## Rahoitus
Työtä rahoittivat Suomen evankelisluterilaisen kirkon kirkkohallitus ja Suomen Pipliaseura.

## Kritiikkiä käännöksestä
UT2020 käännöstä on kritisoitu vanhurskaus -sanan poisjättämisestä. Keskustelua on käyty myös, köyhdyttääkö se Uuden Testamentin sanavarastoa poistamalla maatalouskulttuuriin liittyvät täsmälliset sanat.

## Lähteet

## Aiheesta muualla
Kobböle

**Kobböle** on kylä Kemiönsaaren kunnassa. Kylä sijaitsee Västanfjärdin pohjoisosassa.

Kobböle sijaitsee Taponjoen varrella, sen tekemän mutkan itä- ja eteläpuolella. Kylän kohdalla joessa on Kobbölenkoski, jossa on vanha myllypato. Kobbölen naapurikylät ovat Tappo, Östanå ja Nivelax. Kylän keskus sijaitsee Kvirvan- ja Kilskullen-nimisten mäkien välisessä laaksossa joen varrella. Kylään kuuluu myös pieni irrallisalue Västanfjärdin itärajalla.

Kobböle on ollut yhden talon muodostama kylä eli yksinäistalo vuoteen 1928 asti, jolloin Kobbölen maatilasta lohkottiin kolme uutta tilaa. Näistä kaksi sijaitsee varsinaisen kyläalueen ulkopuolella Västanfjärdin itäosassa. Myöhemmin kylään on lohkottu vielä kolme asuintilaa, mutta uusinkin rakennuskanta on sotia edeltävältä ajalta.

## Lähteet
Waynesboro (Virginia)

**Waynesboro** on kaupunki Virginian osavaltiossa Yhdysvalloissa. Sen väkiluku oli vuoden  väestönlaskennassa 21&nbsp;006. Waynesboroa ympäröi Augustan piirikunta. Kaupungin pormestarina toimii Gregory A. Carswell, Jr.

## Lähteet

## Aiheesta muualla
Radford (Virginia)

**Radford** on kaupunki Virginian osavaltiossa Yhdysvalloissa. Sen väkiluku oli vuoden  väestönlaskennassa 16&nbsp;408. Radfordin yliopisto sijaitsee kaupungissa. Kaupungin pormestarina toimii David Horton.

## Lähteet

## Aiheesta muualla
Lubāna

**Lubāna** () on kaupunki Latvian Vidzemessä Aiviekste-joen varrella. Se sai kaupunginoikeudet 30. tammikuuta 1992. Kaupungin vaakunan yläosassa on kultainen ankka sinisellä pohjalla ja alaosassa kolme hopeista aaltoviivaa sinisellä pohjalla.

Kaupungissa on katolinen kirkko ja vuosina 1868–1872 rakennettu luterilainen kirkko, yksi lastentarha ja yksi lukio. Vuonna 2016 siellä oli 1&nbsp;589 asukasta.

## Lähteet

## Aiheesta muualla

*Lubānan kotisivut
Petersburg (Virginia)

**Petersburg** on kaupunki Virginian osavaltiossa Yhdysvalloissa. Sen väkiluku oli vuoden  väestönlaskennassa 32&nbsp;420. Petersburg on osa Richmondin suurkaupunkialuetta. Kaupungin pormestarina toimii Samuel Parham.

## Lähteet

## Aiheesta muualla
Guidimagha

**Guidimagha** (myös **Guidimakha** tai **Guidimaka**) on hallintoalue eli wilaya Mauritanian eteläosassa. Sen keskus on Sélibabyn kaupunki. Alueen pinta-ala on noin 10&nbsp;300 neliökilometriä. Asukkaita on 267&nbsp;000 henkeä (vuonna 2013).

Guidimaghan alue rajoittuu luoteessa Gorgolin ja koillisessa Assaban alueisiin, kaakossa Maliin ja lounaassa Senegaliin. Lounaisrajalla virtaa Senegaljoki ja kaakkoisrajalla sen sivujoki Karakoro. Ilmasto on sudanilais-sahelilainen.

Alueeseen kuuluvat Sélibabyn ja Ould Yengén departementit eli moughataat. Kuntia on yhteensä 18. Maaseutuväestöä on 70 ja kaupunkiväestöä 29 prosenttia sekä nomadeja alle prosentti. Asukkaat ovat suurelta osin soninkeja.

Alueen pääelinkeinot ovat sade-, tulva- ja keinokasteluun perustuva maanviljely sekä karjanhoito. Tärkeimmät viljelykasvit ovat durra, maissi, hirssi ja riisi. Tuotantoeläimiä ovat naudat, lampaat, vuohet ja kamelit.

## Lähteet
Lexington (Virginia)

**Lexington** on kaupunki Virginian osavaltiossa Yhdysvalloissa. Sen väkiluku oli vuoden  väestönlaskennassa 7&nbsp;042. Lexingtonia ympäröi Rockbridgen piirikunta. Kaupungin pormestarina toimii Frank W. Friedman.

## Lähteet

## Aiheesta muualla